CELEX: E2012J0013
Language: mt
Date: 2013-05-15 00:00:00
Title: Sentenza tal-qorti tal- 15 ta’ Mejju 2013 fil-Kawża E-13/12 – L-Awtorità ta’ Sorveljanza tal-EFTA v l-Islanda (Nuqqas minn Parti Kontraenti li twettaq l-obbligi tagħha – Id-Direttiva tal-Kunsill 90/167/KEE tas- 26 ta' Marzu 1990 li tistipula l-kondizzjonijiet li jirregolaw il-preparazzjoni, id-dħul fuq is-suq u l-użu fil-Komunità ta' prodotti tal-ikel medikat)

26.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 277/10
            
         SENTENZA TAL-QORTI
   tal-15 ta’ Mejju 2013
   fil-Kawża E-13/12
   L-Awtorità ta’ Sorveljanza tal-EFTA v l-Islanda
   (Nuqqas minn Parti Kontraenti li twettaq l-obbligi tagħha – Id-Direttiva tal-Kunsill 90/167/KEE tas-26 ta' Marzu 1990 li tistipula l-kondizzjonijiet li jirregolaw il-preparazzjoni, id-dħul fuq is-suq u l-użu fil-Komunità ta' prodotti tal-ikel medikat)
   2013/C 277/08
   Fil-Kawża E-13/12, l-Awtorità ta' Sorveljanza tal-EFTA v l-Islanda – RIKORS għal dikjarazzjoni li, billi naqset, fiż-żmien stipulat, milli tadotta jew tinnotifika lill-Awtorità ta' Sorveljanza tal-EFTA l-miżuri meħtieġa biex timplimenta fil-liġi nazzjonali tagħha l-Att imsemmi fil-punt 10 tal-parti 7.1 tal-Kapitolu I tal-Anness I tal-Ftehim taż-ŻEE (id-Direttiva tal-Kunsill 90/167/KEE tas-26 ta' Marzu 1990 li tistipula l-kondizzjonijiet li jirregolaw il-preparazzjoni, id-dħul fuq is-suq u l-użu fil-Komunità ta' prodotti tal-ikel medikat), kif adattati għall-Ftehim taż-ŻEE permezz tal-Protokoll 1 tiegħu, l-Islanda naqset milli twettaq l-obbligi tagħha skont l-Artikolu 15 tad-Direttiva u l-Artikolu 7 tal-Ftehim taż-ŻEE, il-Qorti, iffurmata minn Carl Baudenbacher, President, Per Christiansen (Imħallef-Relatur) u Páll Hreinsson, Imħallfin, tat is-sentenza fil-15 ta' Mejju 2013, li l-parti operattiva tagħha hi kif ġej:
   Il-Qorti b’dan:
   
               (1)
            
            
               Tiddikjara illi, billi naqset, fil-limitu ta' żmien preskritt, milli tadotta l-miżuri meħtieġa biex timplimenta fil-liġi nazzjonali tagħha l-Att imsemmi fil-punt 10 tal-parti 7.1 tal-Kapitolu I tal-Anness I tal-Ftehim taż-ŻEE, jiġifieri d-Direttiva tal-Kunsill 90/167/KEE tas-26 ta' Marzu 1990 li tistipula l-kondizzjonijiet li jirregolaw il-preparazzjoni, id-dħul fuq is-suq u l-użu fil-Komunità ta' prodotti tal-ikel medikat, kif adattata għall-Ftehim taż-ŻEE permezz tal-Protokoll 1 tiegħu, jew li tinnotifika lill-Awtorità Superviżorja Ewropea b'dan, l-Islanda naqset milli tissodisfa l-obbligi tagħha skont l-Artikolu 15 tad-Direttiva u l-Artikolu 7 tal-Ftehim taż-ŻEE.
            
         
               (2)
            
            
               Tordna lill-Islanda tħallas l-ispejjeż tal-proċeduri.